Οδηγός Προγράμματος Αλλάζω Σύστημα Θέρμανσης και Θερμοσίφωνα
Τα Φυσικά Πρόσωπα που επιθυμούν να συμμετάσχουν στο Πρόγραμμα, υποβάλλουν αίτηση χρηματοδότησης μέσω της ψηφιακής πλατφόρμας του Προγράμματος https://www.gov.gr/ipiresies/periousia-kai-phorologia/epidoteseis-politon/allazo-sustema-thermanses-kai-thermosiphona Έναρξη Υποβολής Αιτήσεων: 13/01/2025. Λήξη Υποβολής Αιτήσεων: 30/04/2025. Για την υποβολή της αίτησης απαιτείται υποχρεωτικά η προηγούμενη ταυτοποίηση του ωφελούμενου με τη χρήση των προσωπικών κωδικών–διαπιστευτηρίων της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης (TAXISNET), σύμφωνα με το άρθρο 24 του ν.4727/2020 (Α’ 184). Μετά την ταυτοποίηση του, ο ωφελούμενος δηλώνει -μεταξύ άλλων-τον 11-ψήφιο αριθμό παροχής ηλεκτρικού ρεύματος της οικίας στην οποία θα πραγματοποιηθεί η εγκατάσταση του επιλέξιμου εξοπλισμού. Οι Προμηθευτές που επιθυμούν να συμμετάσχουν στο πρόγραμμα, επίσης υποβάλλουν αίτηση συμμετοχής στην ψηφιακή πλατφόρμα του προγράμματος. https://allazosistimathermansis-thermosifona.gov.gr Οι προμηθευτές υποβάλλουν αιτήσεις το διάστημα από 29/04/2025 έως 31/10/2025. Πυλώνας: 5. REPowereU Άξονας: 5.2 Επενδύσεις στο πλαίσιο του REPowerEU Δράση: (16994) Ενεργειακή απόδοση και προώθηση των ΑΠΕ για αυτοκατανάλωση Δεν είναι δυνατή η υποβολή άνω της μίας αίτησης για την ίδια κατοικία, από διαφορετικά φυσικά πρόσωπα. Ο ωφελούμενος δεν δύναται να χρηματοδοτηθεί, ενταχθεί και αιτηθεί χρηματοδότηση για αγορά ηλιακού θερμοσίφωνα ή/και συστήματος αντλίας θερμότητας από άλλο χρηματοδοτούμενο πρόγραμμα εθνικών ή κοινοτικών πόρων.
Κάθε Φυσικό Πρόσωπο δύναται να αιτηθεί την αγορά νέου ηλιακού θερμοσίφωνα ή/και συστήματος αντλίας θερμότητας για την κύρια ή δευτερεύουσα κατοικία, για την οποία συντρέχουν αθροιστικά οι ακόλουθες προϋποθέσεις: i. Αποτελεί την κύρια ή δευτερεύουσα κατοικία του ωφελούμενου (ιδιόκτητη, ενοικιαζόμενη ή δωρεάν παραχωρούμενη). ii. Διαθέτει ενεργή, οικιακή (και μη κοινόχρηστη) παροχή ηλεκτρικού ρεύματος, μέσω της οποίας πραγματοποιείται η ταυτοποίηση της κατοικίας του ωφελούμενου.
Για την υποβολή της αίτησης απαιτείται υποχρεωτικά η προηγούμενη ταυτοποίηση του ωφελούμενου με τη χρήση των προσωπικών κωδικών–διαπιστευτηρίων της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης (TAXISNET), σύμφωνα με το άρθρο 24 του ν.4727/2020 (Α’ 184).
Οι ωφελούμενοι του Προγράμματος είναι οικιακοί καταναλωτές που επιθυμούν να τοποθετήσουν στην οικία τους (περιλαμβανόμενης οικίας ενοικιαζόμενης/δωρεάν παραχωρούμενης) ηλιακό θερμοσίφωνα νέας τεχνολογίας ή/και νέο σύστημα αντλίας θερμότητας. Οι προϋποθεσεις αναφέρονται στον Οδηγό του Προγράμματος
Τα Φυσικά Πρόσωπα που επιθυμούν να συμμετάσχουν στο Πρόγραμμα, υποβάλλουν αίτηση χρηματοδότησης από 13/01/2025 έως 30/04/2025. Οι προμηθευτές υποβάλλουν αιτήσεις το διάστημα από 29/04/2025 έως 31/10/2025.
Προμηθευτές και Επαγγελματίες ή Συνεργεία Υδραυλικών Εγκαταστάσεων στην Ελλάδα ή σε χώρες-μέλη της Ευρωπαϊκής Ένωσης δύναται να διαθέτουν ελεύθερα προς πώληση τα προϊόντα ή/και τις υπηρεσίες τους και να συμμετέχουν ισότιμα στο πλαίσιο του Προγράμματος, εφόσον συντρέχουν οι προϋποθέσεις που αναφέρονται στις παρ. 5.1 και 5.3 του Οδηγού Εφαρμογής.
Η διαδικασία αφορά στη συμμετοχή στο Πρόγραμμα επιχορήγησης νοικοκυριών για την εγκατάσταση νέων ηλιακών θερμαντήρων νερού ή/και συστημάτων αντλίας θερμότητας νέας σύγχρονης τεχνολογίας και την αντικατάσταση ενεργοβόρων ηλεκτρικών θερμαντήρων παλιάς τεχνολογίας. Συγκεκριμένα, το πρόγραμμα περιλαμβάνει: Την επιδότηση αγοράς νέου ηλιακού θερμοσίφωνα σύγχρονης τεχνολογίας συμπεριλαμβανομένου του κόστους μεταφοράς του εξοπλισμού (Επιλέξιμος Εξοπλισμός Κατηγορίας Α). Την επιδότηση αγοράς νέου συστήματος αντλίας θερμότητας (συμπεριλαμβανομένων εξωτερικής μονάδας, fan coil, σωμάτων καλοριφέρ, δεξαμενής ζεστού νερού (boiler), δοχείου αδράνειας). Η επιδότηση αφορά και στο κόστος μεταφοράς του εξοπλισμού. (Επιλέξιμος Εξοπλισμός Κατηγορίας Β) Την επιδότηση της δαπάνης για την εκτέλεση αναγκαίων συμπληρωματικών εργασιών τοποθέτησης επιλέξιμου εξοπλισμού (π.χ. κόστος τοποθέτησης, αναλώσιμα, σωληνώσεις, βάνες, στηρίγματα, εξαρτήματα, smart system, κλπ.) (Επιλέξιμη Δαπάνη των Κατηγοριών Α και Β)
Τον 11-ψήφιο αριθμό παροχής ηλεκτρικού ρεύματος της οικίας στην οποία θα πραγματοποιηθεί η εγκατάσταση του επιλέξιμου εξοπλισμού (Βλέπε δικαιολογητικά Οδηγού Προγράμματος).
Δήλωση ότι στην κατοικία του μπορεί να τοποθετηθεί ο επιλέξιμος εξοπλισμός και δεν υπάρχει περιορισμός από κανονισμούς λειτουργίας (π.χ. κανονισμός πολυκατοικίας, κανονισμός λειτουργίας κτηρίου κ.λπ.) ή το ισχύον κανονιστικό πλαίσιο.
Δήλωση ότι εφόσον η κατοικία είναι ενοικιαζόμενη/παραχωρούμενη υπάρχει συναίνεση του ιδιοκτήτη (Παράρτημα ΙΙΙ).
Δήλωση ότι δεν έχει χρηματοδοτηθεί, για την αγορά του ίδιου ηλιακού θερμοσίφωνα ή/και συστήματος αντλίας θερμότητας από άλλο πρόγραμμα που χρηματοδοτείται από εθνικούς ή κοινοτικούς πόρους.
Γνωμάτευση ή Πιστοποιητικό από υγειονομική επιτροπή πιστοποίησης αναπηρίας ή άλλη αρμόδια αρχή
Η προσωπική διεύθυνση ηλεκτρονικού ταχυδρομείου, η οποία θα χρησιμοποιηθεί για την αποστολή του κωδικού επιταγής (Voucher) μετά την έγκριση της αίτησης χρηματοδότησης, σε συνδυασμό με την παράλληλη ενημέρωση που θα παρέχεται μέσω της ψηφιακής πλατφόρμας του Προγράμματος. Επιπλέον, θα χρησιμοποιηθεί για την αποστολή του κωδικού μίας χρήσης (OTP), που απαιτείται για την ταυτοποίηση του ωφελούμενου κατά την αγορά του επιλέξιμου εξοπλισμού, καθώς και για κάθε άλλη σχετική επικοινωνία με τον ωφελούμενο.
Υπεύθυνη Δήλωση De Minimis Ιδιοκτήτη (σε περίπτωση ενοικίασης/δωρεάν παραχώρησης).
Λογαριασμός Παρόχου Ηλεκτρικής Ενέργειας (Τελευταίου 2μήνου).
Δήλωση φορολογίας εισοδήματος (Ε1), του φορολογικού έτους 2023, από την οποία προκύπτει η κύρια/δευτερεύουσα κατοικία όπου τοποθετείται ο επιλέξιμος εξοπλισμός.
Πιστοποιητικό Εκπροσώπησης και αντίγραφο της αντίστοιχης καταχώρησης στο ΓΕΜΗ.
Μη επικυρωμένο αντίγραφο - εκτύπωση της προσωποποιημένης πληροφόρησης της επιχείρησης από το μητρώο του TAXISNET.
Εκτύπωση στοιχείων λογαριασμού από τράπεζα με εμφανή τον αριθμό λογαριασμού IBAN και τα στοιχεία του δικαιούχου του λογαριασμού.
Για τη δήλωση του αριθμού των εξαρτώμενων μελών (αριθμό τέκνων) από δηλώσεις φορολογίας εισοδήματος του φορολογικού έτους «αναφοράς» (φορολογικό έτος 2023) (και μέσω πιστοποιητικού οικογενειακής κατάστασης για τα τυχόν νέα μέλη της οικογένειας που έχουν προκύψει κατά το 2024).
Για την ύπαρξη ή μη μέλους ΑΜΕΑ στην οικογένεια, μέσω επισύναψης αντίστοιχης γνωμάτευσης ή πιστοποιητικού από υγειονομική επιτροπή πιστοποίησης αναπηρίας ή άλλη αρμόδια αρχή, η οποία κατά το νόμο εξακολουθεί να ασκεί τις αρμοδιότητές της.
Εφόσον η κατοικία είναι ενοικιαζόμενη, την Δήλωση πληροφοριακών στοιχείων μίσθωσης ακίνητης περιουσίας (Μισθωτήριο Ακινήτου).
Η Υπεύθυνη Δήλωση De Minimis Ιδιοκτήτη (σε περίπτωση ενοικίασης/δωρεάν παραχώρησης) συμπληρώνεται με τα στοιχεία του Ιδιοκτήτη του ακινήτου και υποβάλλεται από όλους τους συνιδιοκτήτες (επικαρπωτές και πλήρεις κυρίους). Υπόδειγμα της ανωτέρω δήλωσης υπάρχει στο Παράρτημα ΙV του Οδηγού.
Σε περίπτωση οικογενειακού εισοδήματος που οι Σύζυγοι/ΜΣΣ υποβάλουν ξεχωριστές φορολογικές δηλώσεις, απαιτείται η επισύναψη της δήλωσης φορολογίας εισοδήματος (Ε1) του/της Συζύγου/ΜΣΣ στην ενότητα "Λοιπά Έγραφα" της ψηφιακής πλατφόρμας του Προγράμματος
Υπεύθυνη Δήλωση σύμφωνα με το Παράρτημα VI του Οδηγού Εφαρμογής. Αφορά την αίτηση συμμετοχής Προμηθευτών στο Πρόγραμμα.
Εφόσον τα παραπάνω έγγραφα δεν είναι επαρκή ή δεν εκδίδονται (πχ ατομική επιχείρηση), προσκομίζεται Γενικό Πιστοποιητικό ή άλλο έγγραφο που συνδυαστικά με το προηγούμενο ή αυτοτελώς τεκμηριώνει τη νόμιμη εκπροσώπηση του υπογράφοντος τις δηλώσεις στην αίτηση συμμετοχής. Αφορά την αίτηση συμμετοχής Προμηθευτών στο Πρόγραμμα.
Σε περίπτωση υποκαταστήματος, απαιτείται επιπροσθέτως και η εκτύπωση των αναλυτικών στοιχείων του υποκαταστήματος από την προσωποποιημένη πληροφόρηση της επιχείρησης από το TAXISΝΕΤ. Αφορά την αίτηση συμμετοχής Προμηθευτών στο Πρόγραμμα.
Αφορά την αίτηση συμμετοχής Προμηθευτών στο Πρόγραμμα.
Ειδική Υπηρεσία «Επιτελική Δομή ΕΣΠΑ Υπουργείου Περιβάλλοντος και Ενέργειας»
Στόχοι του προγράμματος είναι η αύξηση της χρήσης των ανανεώσιμων πηγών ενέργειας και η εξοικονόμηση οικονομικών πόρων από τη μείωση της κατανάλωσης ενέργειας. Παράλληλα το πρόγραμμα συμβάλλει στη μείωση χρήσης συστημάτων θέρμανσης με βάση τα ορυκτά καύσιμα και τη βιομάζα, τα οποία επιβαρύνουν σημαντικά την ατμοσφαιρική ρύπανση με αιωρούμενα σωματίδια. Προτεραιοποίηση δίνεται στις Περιφέρειες Κεντρικής Μακεδονίας και Ηπείρου (όπου με βάση στοιχεία μετρήσεων ατμοσφαιρικής ρύπανσης των τελευταίων πέντε χρόνων, καταγράφεται συχνή υπέρβαση των μέγιστων επιτρεπτών ορίων σωματιδιακής ρύπανσης αρκετές φορές ετησίως σε σχέση με τις υπόλοιπες Περιφέρειες της Ελλάδας) καθώς και σε ευάλωτες κοινωνικές ομάδες. Το ύψος της ενίσχυσης ανέρχεται σε 50% ή 60% ανάλογα με το είδος της δαπάνης και το ύψος του ετήσιου ατομικού ή οικογενειακού εισοδήματος του ωφελούμενου, και έως ενός ανώτατου επιτρεπόμενου ποσού επιχορήγησης, όπως αναφέρεται αναλυτικά στην ενότητα 2.4 της προκήρυξης. Οι ωφελούμενοι του Προγράμματος μπορούν να προμηθευτούν τον επιλέξιμο εξοπλισμό απευθείας από φυσικά και ηλεκτρονικά καταστήματα πώλησης της επιλογής τους. Είδος ενίσχυσης: Επιχορήγηση/Επιδότηση Συνολικός Προϋπολογισμός: €223.200.000,00 Προϋπολογισμός Ταμείου: €180.000.000,00 Έναρξη Υποβολής Αιτήσεων: 13/01/2025 Λήξη Υποβολής Αιτήσεων: 30/04/2025 Γεωγραφική Περιοχή: Όλη η Ελλάδα Οι προμηθευτές υποβάλλουν αιτήσεις το διάστημα από 29/04/2025 έως 31/10/2025.
Προκήρυξη του Προγράμματος με τίτλο «ΑΛΛΑΖΩ ΣΥΣΤΗΜΑ ΘΕΡΜΑΝΣΗΣ ΚΑΙ ΘΕΡΜΟΣΙΦΩΝΑ», που θα υλοποιηθεί στο πλαίσιο της Δράσης του RePowerEU 16994 «Ενεργειακή απόδοση και προώθηση των ΑΠΕ για αυτοκατανάλωση» με την υποστήριξη του Ταμείου Ανάκαμψης και Ανθεκτικότητας.
Τροποποίηση (1η) της υπό στοιχεία ΥΠΕΝ/ΥΔΕΝ/140497/820/18.12.2024 (Β’ 6969) κοινής υπουργικής απόφασης της Προκήρυξης του Προγράμματος «ΑΛΛΑΖΩ ΣΥΣΤΗΜΑ ΘΕΡΜΑΝΣΗΣ ΚΑΙ ΘΕΡΜΟΣΙΦΩΝΑ».
Υποβάλλονται οι Αιτήσεις Χρηματοδότησης - Κεφ. 4 Οδηγού Προγράμματος, ή Αιτήσεις Συμμετοχής Προμηθευτών στο Πρόγραμμα - Κεφ. 5 και Παράρτημα Ι Οδηγού Προγράμματος
Αξιολόγηση Αιτήσεων - Κεφ. 4 Οδηγού Προγράμματος
Τα αποτελέσματα της κατάταξης επικυρώνονται με σχετική Απόφαση του Φορέα Υλοποίησης και Ελέγχου και κοινοποιούνται -ως προσωρινά- στον δικτυακό τόπο του Προγράμματος, με παράλληλη ενημέρωση του συνόλου των αιτούντων.
Η αρμόδια Επιτροπή αξιολογεί τις ενστάσεις.
Λαμβάνοντας υπόψη τα αποτελέσματα της εξέτασης των ενστάσεων, επανακαθορίζεται η σειρά κατάταξης βάσει των προσωρινών πινάκων και εκδίδονται οι οριστικοί πίνακες εγκεκριμένων/επιλαχουσών αιτήσεων. Τα αποτελέσματα κοινοποιούνται στον δικτυακό τόπο του Προγράμματος, με παράλληλη ενημέρωση του συνόλου των αιτούντων.
Γίνεται έλεγχος των αιτήσεων συμμετοχής προμηθευτών.
Η εκκαθάριση των συναλλαγών περιλαμβάνει: α) Τον καθορισμό (έλεγχο και επιβεβαίωση) των επιταγών που έχουν ωριμάσει και πρέπει να πληρωθούν από το Πρόγραμμα, β)Τον προσδιορισμό των ποσών προς πληρωμή που αναλογούν σε κάθε προμηθευτή. Ο Φορέας Πληρωμών εντοπίζει - εξάγει τις επιταγές που πληρούν τις προϋποθέσεις μέσα από την ψηφιακή πλατφόρμα του Προγράμματος και καταρτίζει λίστα πληρωμών ανά προμηθευτή με το σύνολο των εκκαθαρισμένων επιταγών που δύναται να προχωρήσουν σε πληρωμή. Η λίστα εγκρίνεται με απόφαση του αρμοδίου οργάνου του Φορέα Πληρωμών. Τα ποσά προς πληρωμή ανά προμηθευτή κοινοποιούνται στους αντίστοιχους προμηθευτές προς ενημέρωση.
Μετά την έγκριση και κοινοποίηση των επικείμενων πληρωμών, ο Φορέας Πληρωμών προχωρά στην καταβολή του αναλογούντος ποσού ανά προμηθευτή, μέσω του τραπεζικού συστήματος.
Κατά την αξιολόγηση, δύναται να ζητηθεί από τον ωφελούμενο η εκ νέου επισύναψη εγγράφων ή επιπλέον συμπληρωματικά στοιχεία ή/και αρχεία, εφόσον διαπιστωθεί ότι η αρχική ηλεκτρονική επισύναψη των εγγράφων δεν ήταν επαρκής (π.χ. κενό έγγραφο, λάθος αρχείο, μη ευκρινής σάρωση κλπ). Ο αιτών υποχρεούται να αναρτήσει το ορθό έγγραφο στην ψηφιακή πλατφόρμα του Προγράμματος εντός επτά (07) ημερολογιακών ημερών από την ημερομηνία ηλεκτρονικής ειδοποίησης μέσω της ψηφιακής πλατφόρμας του Προγράμματος.
Επί της απόφασης παρέχεται το δικαίωμα υποβολής ένστασης από την πλευρά των ωφελούμενων, σύμφωνα με την παράγραφο 4.3 του Οδηγού Εφαρμογής. Οι ενστάσεις υποβάλλονται ηλεκτρονικά μέσω της ψηφιακής πλατφόρμας του Προγράμματος εντός αποκλειστικής προθεσμίας επτά (7) ημερολογιακών ημερών από την επομένη της ανακοίνωσης των προσωρινών αποτελεσμάτων.
Κατά των οριστικών πινάκων δεν παρέχεται δικαίωμα ένστασης. Στο στάδιο έκδοσης οριστικών πινάκων, διενεργείται ο έλεγχος σώρευσης για τις ενισχύσεις ήσσονος σημασίας (de minimis aid) στο πρόσωπο του ιδιοκτήτη. Με την έκδοση των οριστικών αποτελεσμάτων αξιολόγησης και τη γνωστοποίηση τους, οι ωφελούμενοι των οποίων οι αιτήσεις εγκρίθηκαν προχωρούν στην έκδοση των δύο (2) επιταγών (Vouchers) που τους αναλογούν, μέσω της ψηφιακής πλατφόρμας του Προγράμματος. (Κεφ. 6 Οδηγού Εφαρμογής Προγράμματος)
Το αποτέλεσμα του ελέγχου και η τελική έγκριση ή απόρριψη της αίτησης προμηθευτή καταγράφεται στην ψηφιακή πλατφόρμα του Προγράμματος, ενώ το αποτέλεσμα κοινοποιείται ηλεκτρονικά στον χρήστη που υπέβαλε την αίτηση Συμμετοχής. Τυχόν απόρριψη μίας αίτησης που οφείλεται σε έλλειψη ή λάθος του υποβάλλοντος δεν αποτρέπει την επανυποβολή της. Μετά την απόρριψη, ο χρήστης μπορεί να διορθώσει την αίτηση, να συμπληρώσει τυχόν ελλείψεις και να προβεί σε νέα υποβολή. Πέραν της επανυποβολής, ο χρήστης έχει δικαίωμα ένστασης στην περίπτωση που η αίτηση απορρίπτεται λόγω μη επιλεξιμότητας του προμηθευτή και δε χωρεί διόρθωση ή συμπλήρωση.
Αφού επιλέξει προμηθευτή, ο ωφελούμενος εκχωρεί σε αυτόν την επιταγή που θα αξιοποιηθεί για την επιδότηση αγοράς του νέου εξοπλισμού. Ο δε προμηθευτής προχωρά στη διαδικασία προσωρινής δέσμευσης της επιταγής αυτής προς όφελός του στην ψηφιακή πλατφόρμα του Προγράμματος. Η δεσμευμένη επιταγή παραμένει σε αυτή την κατάσταση για χρονικό διάστημα 30 ημερών (ημερολογιακών), εντός του οποίου αναμένεται να ολοκληρωθεί η διαδικασία πώλησης. Μετά τη δέσμευση της επιταγής, ωφελούμενος και προμηθευτής μπορούν να προχωρήσουν στη διαδικασία αγοραπωλησίας. Ο προμηθευτής κατά την έκδοση του προβλεπόμενου παραστατικού πώλησης, θα πρέπει να προχωρήσει σε αίτημα εξαργύρωσης της επιταγής, η οποία θα καλύψει μέρος της τιμής πώλησης. Η διαδικασία εξαργύρωσης πραγματοποιείται με αυτοματοποιημένο τρόπο στην ψηφιακή πλατφόρμα του Προγράμματος από τον ίδιο τον προμηθευτή. (Κεφ. 6 Οδηγού Εφαρμογής)
Παραλαβή των αιτήσεων χρηματοδότησης ή συμμετοχής προμηθευτή στο Πρόγραμμα
Έκδοση Απόφασης έγκρισης προσωρινών αποτελεσμάτων κατάταξης.
Έκδοση Απόφασης έγκρισης οριστικών πινάκων εγκεκριμένων/επιλαχουσών αιτήσεων.
Έλεγχος και έγκριση ή απόρριψη αιτήσεων συμμετοχής προμηθευτών